Diari Oficial de la Generalitat Valenciana


Sumari del DOGV 1422, del 14-11-1990 (1990/819365)

ORDRE de 25 d'octubre de 1990, de la Conselleria de Sanitat i Consum, per la qual es convoquen 20 beques de formació de personal mèdic i d'infermeria de les unitats de documentació clínica i admissió dels centres hospitalaris en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/25/(1)/dof/vci/html**

### Dades del document

Número de DOGV
:   1422

Data del DOGV
:   14-11-1990

Secció del DOGV
:   DISPOSICIONS GENERALS

Número del document
:   1990/819365


Data del document
:   25-10-1990

Organisme emissor
:   Conselleria de Sanitat i Consum

Tipus de document
:   Ordre

Ordre de 25 d'octubre de 1990, de la Conselleria de Sanitat i Consum, per la qual es convoquen 20 beques de formació de personal mèdic i d'infermeria de les unitats de documentació clínica i admissió dels centres hospitalaris a la Comunitat Valenciana.  
El Decret del Consell 122/88, de 29 de juliol, en els articles 12, 13 i 14, regula que qualsevol hospital, sia amb serveis de districtes, que amb serveis complementaris, o amb serveis d?assistència a pacients crònics i de llarga estada, ha de posseir la unitat de documentació clínica i admissió.  
L?augment de la demanda d?assistència especialitzada, tant en règim d'internament com en règim ambulatori i les urgències, fan necessària la creació d'una unitat que gestione les peticions assistencials al centre, per tal de fer rendible al màxim els recursos disponibles i facilitar-hi l'accés per part de la població que demana assistència especialitzada.  
Cal crear un sistema d'informació homogènia, fiable i suficient que possibilite els processos de gestió, l?elaboració d'indicadors de rendiments i la seua utilització; el control de qualitat assistencial, la confecció d'informació epidemiològica, la mobilitat, la mortalitat i la demanda assistencial.  
Per tot això, d?acord amb les competències pròpies d'aquesta Conselleria, i fent ús de les atribucions que em confereix l'article 35 de la Llei 5/83, de 30 de desembre, de la Generalitat Valenciana, de Govern Valencià, i l'article 8 del Decret 159/87, de 21 de setembre, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat i Consum,  
ORDENE:  
Article primer  
Es convoquen 10 beques per a titulats superiors i 10 per a titulats mitjans.  
S'aproven les bases per les quals es regeix aquesta convocatòria, incloses a l'annex d'aquesta Ordre.  
Article segon  
Les referides beques seran sufragades amb càrrec a l'aplicació pressupostària 44.31.97.1667.455.94.955.19, codi de línia 401/000/90.  
València, 25 d'octubre de 1990.  
El Conseller de Sanitat i consum,   
JOAQUIN COLOMER SALA  
ANNEX  
Bases per a la concessió de 20 beques de formació de personal mèdic i d'infermeria de les unitats de documentació clínica, i admissió dels centres hospitalaris de la Comunitat Valenciana.  
Primera  
Les beques, objecte d'aquesta convocatòria, s'adjudicaran mitjançant una selecció entre les distintes persones que hi aspiren i que, posseint una titulació universitària superior o mitjana (Metge, ATS o DUI), reunesquen els requisits expressats més avant i els acrediten degudament.  
Segona  
Les sol·licituds es dirigiran al Conseller de Sanitat i Consum i es presentaran en el Registre General de la Conselleria o per qualsevol dels procediments prevists en l'article 66 de la Llei de Procediment Administratiu, en el termini de 20 dies naturals a partir de la publicació d'aquesta convocatòria al Diari Oficial de la Generalitat Valenciana, i s'hi adjuntarà la següent documentació:  
a) Certificat personal que acredite estar destinat en la Unitat de Documentació Clínica- Admissió.  
b) Currículum del sol·licitant.  
c) Tota la documentació que es considere pertinent adjuntar com a mèrits professionals.  
d) Fotocòpia del DNI, número d'identificació fiscal (NIF), i dades bancàries.  
e) Certificat de compatibilitat per a l'adjudicació de beques.  
Tercera  
Les beques es concedeixen per ajudar al perfeccionament professional durant el temps d'un any, amb el previ informe del Director General de Planificació de l?Assistència Sanitària, i la quantia de cadascuna serà de 500.000 PTA.  
Quarta  
La quantia de la beca serà pagada el 50% amb la concessió i l'altre 50% quan finalitzarà, amb la prèvia certificació d'aprofitament, lliurada pel Director General de Planificació de l?Assistència Sanitària.  
Cinquena  
Les obligacions dels becaris seran:  
a) Col·laborar en els treballs escaients a les seues titulacions i assistir a la docència.  
b) Realitzar el treball encomanat.  
Sisena  
La Conselleria de Sanitat i Consum podrà suspendre qualsevol beca concedida quan al seu parer, existesca per part del beneficiari un incompliment de les obligacions contretes, i podrà iniciar el procediment per a la devolució de les quantitats percebudes indegudament, a proposta del Director General de Planificació de l?Assistència Sanitària.  
Setena  
Per a la valoració dels mèrits dels sol·licitants es constitueix una Comissió Qualificadora integrada per:  
- Il·lm. Sr. Secretari General de la Conselleria de Sanitat i Consum o una persona en qui delegue.  
- Il·lm. Sr. Director General de Planificació de l?Assistència Sanitària o una persona en qui delegue.  
La Comissió Qualificadora té facultats per realitzar les comprovacions que estime necessàries per a la millor qualificació dels mèrits al·legats, així com per resoldre tots els dubtes que sorgesquen en la interpretació d'aquestes bases; i la possibilitat d'entrevistar els sol·licitants, així com també el fet de procurar-se l'assessorament de les persones que estime adients.  
Una vegada finalitzada la valoració dels expedients de cadascun dels aspirants, la Comissió elevarà la proposta al Conseller de Sanitat i Consum, qui resoldrà l'adjudicació de la beca. La resolució es publicarà en el Diari Oficial de la Generalitat Valenciana.  
Així mateix, la Comissió Qualificadora podrà formular una proposta en el sentit de declarar no adjudicada la beca de col·laboració, si al seu parer no hi hagués concursants amb prou mèrits per a la seua adjudicació.  
Vuitena  
Les condicions de mèrit avaluables per la Comissió Qualificadora s'hauran de presentar degudament justificades, i les puntuacions que es poden atorgar són les següents:  
a) Currículum : fins a 3 punts.  
b) Entrevista personal: fins a 3 punts.


Còpia Permalink ELI